Lav et referat af nedenstående tekst:

Tekst:
Nordjyllands Beredskab har torsdag eftermiddag været til stede på havnen i Aalborg på grund af et olieudslip i Limfjorden. Det er et større skybrud over Aalborg, der er skyld i, at olie er løbet ud i fjorden, forklarer indsatsleder hos Nordjyllands Beredskab Nils Eltzholtz. - Det er den klassiske ved et stort regnskyld. Så kommer der meget overflade vand fra kloaksystemet som løber ud i fjorden. Der kan ligge nogle rester af olie et sted, som så løber ud med kloakvandet i fjorden, forklarer indsatslederen. Nordjyllands Beredskab har lagt en flydespærring ud på fjorden, som inddæmmer olieresterne. - Og hvis der kommer et skyl mere, så kan den også klare det, lyder det fra indsatslederen. Han forklarer samtidig, at olieudslippet kan se værre ud, end det i virkeligheden er. - Det sviner voldsomt, når det breder sig, men det er ikke en større olieforurening. Det ligner umiddelbart et stort areal, men det er meget små mængder, der kun lige ligger i overfladen af vandet, siger Nils Eltzholtz. Nordjyllands Beredskab er umiddelbart færdige med deres opgave på stedet, og Aalborg Kommune er på sagen fremadrettet.

Referat:
Et større skybrud over Aalborg har sendt olie ud i Limfjorden, men ifølge indsatsleder ser det voldsommere ud, end det er.